CELEX: 62011TN0406
Language: sk
Date: 2011-07-29 00:00:00
Title: Vec T-406/11: Žaloba podaná 29. júla 2011 — Prosegur Compañía de Seguridad/Komisia

24.9.2011   
            
            
               SK
            
            
               Úradný vestník Európskej únie
            
            
               C 282/40
            
         Žaloba podaná 29. júla 2011 — Prosegur Compañía de Seguridad/Komisia
   (Vec T-406/11)
   2011/C 282/76
   Jazyk konania: španielčina
   
      Účastníci konania
   
   
      Žalobkyňa: Prosegur Compañía de Seguridad, S.A. (Madrid, Španielsko) (v zastúpení: J. Buendía Sierra, E. Abad Valdenebro a M. Muñoz de Juan, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               uznal za prípustnú žiadosť o predloženie dôkazu a vyhovel jej,
            
         
               —
            
            
               uznal dôvody zrušenia uvedené v žalobe za prípustné a vyhovel im,
            
         
               —
            
            
               zrušil článok 1 ods. 1 napadnutého rozhodnutia v rozsahu, v akom konštatuje, že článok 12 ods. 5 TRLIS (Texto Refundido de la Ley sobre el Impuesto de Sociedades) (zákon o dani z príjmov právnických osôb) vykazuje znaky štátnej pomoci,
            
         
               —
            
            
               subsidiárne zrušil článok 1 ods. 1 napadnutého rozhodnutia v rozsahu, v akom stanovuje, že článok 12 ods. 5 TRLIS vykazuje znaky štátnej pomoci, keď sa uplatňuje na nadobúdanie podielov, ktoré znamená prevzatie kontroly,
            
         
               —
            
            
               subsidiárne zrušil článok 4 napadnutého rozhodnutia v rozsahu, v akom sa príkaz na vymáhanie pomoci vzťahuje na operácie uskutočnené pred uverejnením konečného rozhodnutia, ktoré je predmetom tejto žaloby, v Ú. v. EÚ (Úradný vestník Európskej únie),
            
         
               —
            
            
               subsidiárne zrušil článok 1 ods. 1 a prípadne článok 4 napadnutého rozhodnutia v rozsahu, v akom sa vzťahuje na operácie uskutočnené v Argentíne, Peru a Kolumbii,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Predmetnou žalobou sa napáda rozhodnutie Komisie K(2010) 9566 v konečnom znení z 12. januára 2011 o odpisovaní finančného goodwillu na daňové účely pri nadobúdaní podielu v zahraničných subjektoch.
   Dôvody a hlavné tvrdenia sa zhodujú s dôvodmi a hlavnými tvrdeniami vo veci T-399/11, Banco de Santander a Santusa Holding/Komisia.